[bookmark: OLE_LINK10][bookmark: OLE_LINK11][bookmark: OLE_LINK12][bookmark: OLE_LINK7][bookmark: OLE_LINK8][bookmark: OLE_LINK9]На основу Закона о стечају ("Сл. гласник РС", бр. 104/2009, 99/2011 - др. закон, 71/2012 - одлука УС, 83/2014, 113/2017, 44/2018 и 95/2018) и Националног стандарда о начину и поступку уновчења имовине стечајног дужника („Службени гласник РС“, бр. 62/2018),  у складу са чланом 3. став 1. тачка 2) Закона о проценитељима вредности непокретности („Сл. гласник РС“, бр. 108/2016 и 113/2017-др. закон) стечајни управник Владан Арсић из Јагодине упућује:
                                             ПОЗИВ ЗА ДОСТАВЉАЊЕ ПОНУДА
                                                                             за
Пружање услуга процене вредности имовине стечајног дужника и процене целисходности продаје имовине стечајног дужника по имовинским целинама, у односу на друге начине продаје имовине стечајног дужника, Предузеће за производњу и промет АЛФА д.о.о. Јагодина - у стечају, Ул. Рибарски пут бб, МБ 17215264, ПИБ 101321736.

1.Увод
Стечајни управник стечајног дужника Предузеће за производњу и промет АЛФА д.о.о. Јагодина - у стечају, Ул. Рибарски пут бб, МБ 17215264, ПИБ 101321736, спроводи поступак одабира најбољег понуђача за пружање услуга процене вредности имовине стечајног дужника и процене целисходности продаје имовине стечајног дужника по имовинским целинама, у односу на друге начине продаје имовине стечајног дужника, све на дан процене и позива све заинтересоване понуђаче који испуњавају услове наведене у овом позиву да доставе своје понуде.
2.Сврха процене
Сврха процене је да се на основу процене ликвидационе вредности целокупне имовине стечајног дужника и процене вредности стечајног дужника као правног лица, утврди стратегија продаје у циљу остварења највеће продајне вредности и наповољнијег намирења поверилаца у стечајном поступку над стечајним дужником   Предузеће за производњу и промет АЛФА д.о.о. Јагодина - у стечају, Ул. Рибарски пут бб, МБ 17215264, ПИБ 101321736.

Извештај о процени вредности мора бити у складу са Међународним рачуноводственим стандардима, којом се обезбеђује највећа вредност за повериоце и у складу са чланом 3.став 1. тачка 2) Закона о проценитељима вредности непокретности („Сл. гласник РС“, бр. 108/2016 и 113/2017-др. закон).

3.Извештај о процени

По завршетку посла, понуђач је дужан да припреми и достави стечајном дужнику, детаљан извештај у електронској форми и 3 примерка у писаној форми, који ће морати да садржи следеће:
· Предмет процене;
· Мишљење о приложеној имовинско-правној документацији;
· Правно мишљење у вези правног статуса имовине која је предмет процене, све ближе описано у нацрту уговора;
· Списак имовне на којој је конституисана хипотека (ручна залога) са списком разлучних поверилаца са редоследом намирења;
· дефиниција вредности;
· датум процене;
· Класификација по групама основних средстава;
· Опис метода коришћених у процени сваке групе основних средстава и капитала;
· Закључак о процењеној ликвидационој вредности имовине стечајног дужника и стечајног дужника као правног лица;
· Предлог најцелисходнијег начина продаје имовине стечајног дужника;
· Претпоставке и ограничавајући услови;
· Прилоге са исказаном вредности по свакој ставци основних средстава (и у електронској форми погодној за пренос у регистар основних средстава).

4.Методе процене
Процена се врши  на основу Уредбе о методологији за процену вредности капитала и имовине („Службени гласник РС“,бр.45/2001) и Упуства о начину примене метода за процену вредности капитала и имовине и начину исказивања процењене вредности капитала. Неопходно је да се у процени примене оне методе које,у складу са Међународним стандардима процене,Међународним рачуноводственим стандардима,у складу са чланом 3. став 1. тачка 2) Закона о проценитељима вредности непокретности („Сл. гласник РС“, бр. 108/2016 и 113/2017-др. закон) и Националним стандардима за управљање стечајном масом-Национални стандард број 5 о начину и поступку уновчења имовине стечајног дужника, омогућавају исказивање ликвидационе вредности имовине стечајног дужника.
Надаље, резултати процене имовине стечајног дужника и стечајног дужника као правног лица, треба да користе за исказивање ликвидационе вредности у рачуноводственим евиденцијама тих правних лица у складу МСФИ, те је потребно применити методе процене које омогућавају да закључак о ликвидационој вредности примарно буде изведен из тржишних вредности, а у случајевима где  не постоје поуздани тржишни подаци,неопходно је применити алтернативне методе процене,као што су приносни и трошковни метод.
Понуђачи треба да детаљно опишу методе које намеравају да користе у својој процени.
5.Информације за понуђаче
Заинтересовани понуђачи, односно овлашћени представници могу понуде поднети и предати у року од 15 дана од дана oбјаве позива за достављање понуда на сајту АЛСУ,на контакт адресу:
· Стечајни управник Владан Арсић из Јагодине, Ул. Краља Петра Првог бр. 17/2, тел. 065/227-49-00, или електронском поштом на адресу: vladan.arsic@psarsic.rs
Ако се достављање врши преко поште, понуде доставити у два примерка. Оригинал и копија се достављају у посебним запечаћеним ковертама, са јасном назнаком „Оригинал“, односно „Копија“ - Пружање услуга процене ликвидационе вредности целокупне имовине стечајног дужника и процене вредности стечајног дужника као правног лица, Предузеће за производњу и промет АЛФА д.о.о. Јагодина - у стечају, Ул. Рибарски пут бб, МБ 17215264, ПИБ 101321736, ликвидационом методом све на дан процене.

Понуђач уз понуду доставља фотокопије докумената која не смеју бити старија од шест месеци од дана прјема понуде. Наручилац задржава право да захтева од Понуђача накнадно достављање на увид оригиналне документације.
Понуда садржи:
· Доказе о испуњености услова из тачке 7. овог позива;
· Имена ужег тима који ће радити процену са задужењима и референцама;
· Имена ширег консултантског тима;
· Рок у коме ће завршити процену;
· Цену за пружену услугу исказану ИСКЉУЧИВО у динарима са посебно исказаним ПДВ-ом.
Понуда мора да буде јасна, недвосмислена, читко написана и са потписом овлашћеног лица. Понуде са варијантама нису дозвољене.
Све понуде се достављају на српском језику.
Одлука о додели уговора о пружању услуга процене вредности имовине и Предузеће за производњу и промет АЛФА д.о.о. Јагодина - у стечају, Ул. Рибарски пут бб, МБ 17215264, ПИБ 101321736, све на дан процене, биће донета у року од  30 дана од датума истека рока за пријем понуда о чему ће бити обавештени сви понуђачи.
Наручилац  задржава право да по пријему свих понуда донесе одлуку да ни једног понуђача не изабере,о чему ће се понуђачима доставити писмено обавештење.
Додатне информације и појашњења у вези са припремањем понуде понуђачи могу тражити у писаном облику, најкасније три дана пре истека рока за достављање понуде. 
Захтев за додатне информације понуђачи треба да доставе на адресу стечајног управника Владана Арсића из Јагодине, Ул. Краља Петра Првог бр. 17/2, тел. 065/227-49-00, или електронском поштом на адресу: vladan.arsic@psarsic.rs, са назнаком „Питања у вези понуде“.
Наручилац ће послати понуђачу одговор у писаном облику.
6.Плаћање
Исплата уговорене цене за обављену услугу, извршиће се по добијању сагласности стечајног судије у складу са динамиком прилива средстава у стечајну масу, а најкасније након продаје стечајног дужника као правног лица или продаје имовине стечајног дужника.
7.Услови конкурисања
Понуду за учествовање могу поднети сви понуђачи који испуњавају услове у смислу квалификационих захтева,утврђене од стране наручиоца и то:
· Да је регистрован за обављање одговарајуће делатности код надлежног органа;
· Ако му у року од 2 године пре достављања понуде није изречена правоснажна судска или управна мера забране обављања делатности која је предмет ове понуде;
· [bookmark: _GoBack]Да је за реализацију услуга из понуде предвидео  чланове проценитељског тима који имају одговарајуће квалификације у области економије,права,грађевинске струке, информатике и других инжењерских профила, те да имају искуства у пружању услуга. Одвојено навести имена и референце ширег консултантског тима;
· Да руководилац тимова за процену некретнина има одговарајућу лиценцу за вршење процене вредности непокретности издату у складу са Законом о проценитељима (приложити копију лиценце);
· Пожељно је да главни руководилац пројекта има међународно признат сертификат за процену вредности капитала издат од асоцијације које су пуноправне чланице Комитета Међународних стандарда процене (Internaional Valuation Standards Committee)као што су  Appraial Istitute,American Society of Apraisers (ASA),Institut Francais de l Expertise и друго:
· Референцу-листу фирме са проценама вредности;
· Рок у коме ће завршити процену:
· Цену услуге.

Понуде које не испуњавају ове услове биће одбачене као неприхватљиве.

У Јагодини, дана  22.12.2020. године
                                                                                                            СТЕЧАЈНИ УПРАВНИК
                                                                                                                        Bладан Арсић

